**AGENȚIA PENTRU PROTECȚIA MEDIULUI BRAȘOV**

**PROIECT**

**DECIZIA ETAPEI DE ÎNCADRARE**

 Ca urmare a solicitării de emitere a acordului de mediu adresate de **COMUNA HOLBAV prin Primar Oprea Lucian Vasile,** cu sediul în jud. Brașov, comuna Holbav, sat Holbav, str. Principală, nr. 39, înregistrată la APM Brașov cu nr. 9208 din 11.07.2023, în baza:

* **Legii nr. 292/2018** privind evaluarea impactului anumitor proiecte publice șiprivate asupra mediului;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, aprobată cu modificǎri și completǎri prin Legea nr. 49/2011, cu modificările și completările ulterioare,

și ca urmare a completărilor depuse la dosar cu nr. 9535 din 18.07.2023, nr. 1517/05.02.2024, nr. 3260/07.03.2024, nr. 3604/14.03.2024, nr. 4334/27.03.2024 și nr. 4851/08.04.2024, autoritatea competentă pentru protecţia mediului **decide**, ca urmare a consultărilor desfăşurate în cadrul şedinţei Comisiei de Analiză Tehnică din data de 03.04.2024, că proiectul "**ÎNFIINȚARE REȚEA DE CANALIZARE CU STAȚIE DE EPURARE ȘI EXTINDERE ALIMENTARE CU APĂ ÎN COMUNA HOLBAV, JUDEȚUL BRAȘOV, ETAPA 2023”**, propus a fi amplasat în județul Brașov, extravilan și intravilan comuna Holbav, satul Holbav, înscris în CF nr. 100687 Holbav, nr. cad. 100687 – DJ 106B tronsonul 1 km 3+932 - 4+931, CF nr. 100774 Holbav, nr. cad. 100774, CF nr. 100686 Holbav, nr. cad. 100686 – DJ 106B tronsonul 3 km 4+936 - 5+473, CF nr. 100786 Holbav, nr. cad. 100786, CF nr. 100685 Holbav, nr. cad. 100685 – DJ 106B tronsonul 5 km 5+478 - 6+272, CF nr. 100775 Holbav, nr. cad. 100775, CF nr. 100688 Holbav, nr. cad. 100688 – DJ 106B tronsonul 7 km 6+278 - 6+505, CF nr. 100295 Holbav, nr. top. 1513/1/1/1/1/1/4/1/1/1, conform Certificatului de Urbanism nr. 03 din 04.05.2023, eliberat de Primăria Comunei Holbav, ***nu se supune evaluării impactului asupra mediului, nu se supune evaluării adecvate și nu se supune evaluării impactului asupra corpurilor de apă.***

Justificarea prezentei decizii:

**I. Motivele pe baza carora s-a stabilit necesitatea neefectuării evaluării impactului asupra mediului sunt următoarele:**

1. proiectul se încadreaza în prevederile Legii nr. 292/2018, privind evaluarea impactului anumitor proiecte publice și private asupra mediului, **Anexa nr. 2,**  la pct. 10 "Proiecte de infrastructură: lit. b) proiecte de dezvoltare urbană, inclusiv construcţia centrelor comerciale şi a parcărilor auto publice", coroborat cu pct. 11, lit. c) "Stații pentru epurarea apelor uzate, altele decât cele prevăzute în anexa nr. 1";
2. titularul și APM Brașov au mediatizat în presa locală, cât și pe pagina web, atât depunerea solicitării acordului, cât și decizia etapei de încadrare;
3. lipsa observațiilor din partea publicului interesat;
4. în urma analizării criteriilor de selecție pentru stabilirea necesitații efectuării evaluării impactului asupra mediului, prevăzute în Anexa 3 din Legea nr. 292/2018, s-a constatat că proiectul analizat nu este susceptibil de a avea impact semnificativ asupra mediului, din următoarele considerente:

***1. Caracteristicile proiectului:***

***a) dimensiunea și concepția întregului proiect****:*

*Caracterizarea zonei de amplasament:* Terenul pe care se va realiza proiectul este amplasat în intravilanul și extravilanul comunei Holbav, satul Holbav, teren domeniu public al județului Brașov (DJ 106B) și al comunei Holbav, cu destinația zonă de drumuri, iar terenul pe care se va amplasa stația de epurare are categoria de folosință pășune și este liber de construcții.

*Scopul investiției și elemente de corelare-coordonare:* Titularul proiectului dorește să realizeze reteaua de canalizare menajera în satul Holbav, comuna Holbav, racorduri canalizare menajeră, precum și statia de epurare a localității Holbav, de tip mecano-biologică, ce va descărca apele uzate menajere, epurate, în pârâul Holbav, prin intermediul unei guri de vărsare. De asemenea, prin acest proiect se vor realiza și branșamente de apă la rețeaua centralizată de alimentare cu apă, precum și asigurarea cu energie electrică a gospodăriei de apă existente.

*Situația existentă:*Comuna Holbav este o comună compusa din satul Holbav, care dispune de sistem centralizat de alimentare cu apa, dar nu dispune de retea centralizată de canalizare menajeră și de stație de epurare. Apele uzate menajere se descarca prin fose septice sau bazine vidanjabile.

Alimentarea cu apa a comunei Holbav se realizează din surse proprii subterane- captare de izvor si foraj.

*Situaţia propusă*: prin proiect se propun următoarele lucrări:

1) Execuție rețea canalizare menajeră și racorduri în satul Holbav, comuna Holbav:

Reteaua de canalizare menajeră va fi gravitationala și sub presiune, se va poza pe drum județean DJ 106B și pe străzi sat Holbav, după cum urmează:

A) Rețea de canalizare gravitațională ce se va realiza din conducte PVC-KG SN8 cu diametre cuprinse între 250 și 315 mm, în lungime totală de 2500 m, compusă din șapte tronsoane:

| Nume strada | Lungime  | Diametru | Material | Camine de vizitare (buc.) |
| --- | --- | --- | --- | --- |
| [m] | [mm] |
| Tronson I: str. Principală Cc1-Cc6 | 75,00 | 250 | PVC, SN8 | 4 |
| Tronson II: str. 2 Cc4 – Cc7 | 30,00 | 250 | PVC, SN8 | 2 |
| Tronson III: str. 4-drum-DJ106B Cc7-SPAU2 | 2260,00 | 315 | PVC, SN8 | 87 |
| Tronson IV: str. 6  | 15,00 | 250 | PVC, SN8 | 1 |
| Tronson V: str. Maiului | 15,00 | 250 | PVC, SN8 | 1 |
| Tronson VI: str. Crucii | 15,00 | 250 | PVC, SN8 | 1 |
| Tronson VII: DJ 106B Cc95 – SPAU1 | 90,00 | 250 | PVC, SN8 | 3 |
| **TOTAL** | **2500,00** |  |  | **99** |

Pe traseul rețelei de canalizare menajeră se vor amplasa două stații de pompare ape uzate, după cum urmează:

| Nr.crt. | Denumire | Nr. pompe | Principalii parametrii |
| --- | --- | --- | --- |
|  | SPAU1 | 1A+1R | Qpompă = 4,00 l/s, Hp = 12,00 mCA, Hut = 3,50 m; P=3,2 kW |
|  | SPAU2 | 1A+1R | Qpompă = 4,00 l/s, Hp = 7,00 mCA, Hut = 3,50 m; P=1,5 kW |

B) Execuție rețea de canalizare sub presiune ce se va realiza din conducte HDPE cu diametre cuprinse între 75 și 90 mm, în lungime totală de 171 m. Pentru transportul apelor uzate menajere de la stațiile de pompare s-au prevăzut conducte de refulare, după cum urmează:

Tronsonul I: str. 3 (DJ106B) SPAU1 - Cc7 rețea sub presiune de la SPAU1 la căminul Cc7.

Tronsonul II: str. Principală SPAU2 - SE rețea sub presiune de la SPAU 2 la stația de epurare.

| Nr.crt. | Tronson | Caracteristici | Lungime(m) |
| --- | --- | --- | --- |
|  | SPAU1 - Cc7 | PEID, Dn 75 mm, SDR 17, Pn 10 | 105,00 |
|  | SPAU2 - SE | PEID, Dn 90 mm, SDR 17, Pn 10 | 66,00 |
|  | Total lungime conducte refulare | 171,00 |

C) Execuție racorduri de canalizare menajeră: se vor realiza un număr de 200 racorduri din conducte PVC-KG Dn 160 mm, la rețeaua centralizată de canalizare astfel:

| **Nr. crt.** | **Tuburi, tip și diametru**  | **Cantitate (buc)** |
| --- | --- | --- |
|  | Tronson I: str. Principală Cc1-Cc6 | 9 |
|  | Tronson II: str. 2 Cc4 – Cc7 |
|  | Tronson III: str. 4-drum-DJ106B Cc7-SPAU2 | 177 |
|  | Tronson IV: str. 6 | 2 |
|  | Tronson V: str. Maiului | 3 |
|  | Tronson VI: str. Crucii | 3 |
|  | Tronson VII: DJ 106B Cc95 – SPAU1 | 6 |
| **Total cămine de racord în sistemul de canalizare al localității** | **200** |

Căminul de racord va fi de tip compact, din HDPE sau PVC (baza cămin Dn 400, 1 intrare și 1 ieșire cu Dn 160 mm), înălțime 1,2 - 1,9 m, pentru posibilitatea aducerii căminului la cota de montaj și capac și ramă fontă, după caz - clasa B125 (pentru zone verzi și pietonale), clasa C250 (zone parcare și de acostament) sau D400 (zone trafic mediu sau greu). Căminele de racord se vor amplasa la limita de proprietate a imobilului, pe domeniul public.

D) Subtraversări cursuri de apă cu rețeaua de canalizare menajeră

În traseul retelei de canalizare se vor realiza 8 subtraversari ale cursurilor de apă, pârâu Holbav și afluenți necadastrați, prin foraj orizontal dirijat sau săpătură deschisă, amplasate sub cota de afuiere, după cum urmează:

| Nr. crt. | Curs apă | Tronson | Conductătransport | Conductăprotecție | Lungime subtraversare (m) |
| --- | --- | --- | --- | --- | --- |
| Subtraversări |
|  | Holbav | str. PrincipalăCc27–Cc28 | PVC, Dn 315 mm, Sn 8 | OL Dn 457 x 6 mm | 8,00 |
|  | Holbav | str. PrincipalăCc35–Cc36 | PVC, Dn 315 mm, Sn 8 | OL Dn 457 x 6 mm | 15,00 |
|  | Holbav | str. Maiului–Cc41 | PVC, Dn 315 mm, Sn 8 | OL Dn 457 x 6 mm | 15,00 |
|  | Holbav | str. PrincipalăCc56–Cc57 | PVC, Dn 315 mm, Sn 8 | OL Dn 457 x 6 mm | 15,00 |
|  | Holbav | str. PrincipalăCc81–Cc82 | PVC, Dn 315 mm, Sn 8 | OL Dn 457 x 6 mm | 17,00 |
|  | Pârâu | str. PrincipalăCc88–Cc89 | PVC, Dn 315 mm, Sn 8 | OL Dn 457 x 6 mm | 10,00 |
|  | Pârâu | str. PrincipalăCc92–Cc93 | PVC, Dn 315 mm, Sn 8 | OL Dn 457 x 6 mm | 12,00 |
|  | Holbav | SPAU 2-SE | PEID, Dn 90 mm, SDR 17, Pn 10 – refulare | PEID, Dn 160 mm, SDR 17, Pn10 | 35,00 |

Apele uzate menajere vor fi conduse către statia de epurare mecano-biologică, dimensionată pentru 1000 locuitori echivalenți și pentru epurarea unui debit maxim de 156 mc/zi, din care printr-o conductă PVC KG Dn 315 mm, apele epurate vor fi descărcate gravitațional în pârâul Holbav prin intermediul unei guri de vărsare.

## 2) Execuție stație de epurare

Stația de epurare va fi compactă (dimensionată pentru 1000 LE și un debit de 156 mc/zi), prevăzută cu treaptă mecanică, treaptă de epurare biologică, o treaptă finală de dezinfecție cu hipoclorit de sodiu la ieșirea apei din treapta biologică și linia de deshidratare a nămolului.

Statia de epurare va fi compusă din următoarele echipamente:

-Treapta de epurare primară (mecanică):

* + - Stație de pompare apa uzată menajeră, echipată grătar rar acționat manual și cu 2 pompe (1A+1R);
		- Echipament integrat compus din sită automată cu perii RBS 600x750, deznisipator cu unitate de filtrare și separare grăsimi cu insuflare de aer SEPP 12, Q= 7 l/s, P= 0,18 kW;
		- Suflantă Secoh JDK-S-200, Q= 12 mc/oră, P= 0,18 kW;
		- Debitmetru electromagnetic pe influent.

-Treapta de epurare secundară (biologică) și îndepărtare chimică a fosforului:

Modulul biologic va fi semiîngropat, cu înălțimea de 5,25 m, compus din următoarele bazine:

* + - Denitrificare, cu capacitatea de 85 mc, echipat cu mixer submersibil KSB cu puterea instalată de 1,80 kW și cu pompă nămol în exces Q= 3,50 l/s, P= 0,50 kW;
		- Oxidare-Nitrificare, cu capacitatea de 189 mc, echipat cu sistem de aerare cu bule fine;
		- Suflantă Kubicek 3D28A-080, Q= 2,41 mc/min, P= 5,50 kW;
		- Decantare secundară, cu capacitatea de 18,57 mc, prevăzut cu pompă recirculare nămol în exces în bazinul de denitrificare și cu echipament pentru îndepărtarea impurităților de la suprafața decantorului compus din: distribuitor de aer cu jet de aer direcțional, pâlnie de absorbție a impurităților, pompă air-lift (mammoth) cu refulare în bazinul de oxidare-nitrificare;
		- instalație preparare și dozare sulfat feric Q= 2,50 l/s, P= 22 kW;
		- Sistem de recirculare a nămolului, compus din suflantă Secoh JDK-S250 Q= 12 mc/h, P= 0,23 kW și pompă air-lift (mammoth);
		- Echipament pentru curățarea grăsimilor de la suprafața cilindrului de liniștire, compus din: pâlnia de absorbție a impurităților, pompă air-lift (mammoth) cu refulare în îngroșătorul de nămol.

-Treapta de dezinfecție finală:

* + - Dezinfecție cu hipoclorit de sodiu;
		- Pompă dozatoare hipoclorit de sodiu.

-Linia nămolului:

* + - Bazin stocare nămol, echipat cu sistem de aerare cu bule medii, suflantă Q= 40 mc/h, P= 1,50 kW și pompă nămol HCP P= 0,75 kW, care asigură pomparea nămolului în instalația de deshidratare;
		- Instalație de deshidratare a nămolului în 4 filtre cu saci, cu capacitatea de 6 mc nămol/24 ore;
		- Instalație dozare polielectrolit;
		- Pompă nămol 0,75 kW.

- Panou de automatizare și control: senzor oxigen, senzor pH, sondă de suspensii;

- Debitmetru Parshall;

- Traductor de nivel utrasonic pentru canalul Parshall.

### Evacuarea apei uzate epurate în pârâul Holbav se va realiza gravitational prin intermediul unei conducte PVC KG Dn 315 mm, ce va pleca din caminul de prelevare probe.

Gura de varsare în pârâul Holbav:

Gura de vărsare va îndeplini următoarele condiţii:

* va asigura condiţii hidraulice care să permită amestecul cu apele receptorului;
* va asigura o dispersie cât mai bună a apelor uzate epurate în receptor;
* să nu fie inundată la ape mari pe râu;
* să nu producă degradări ale malurilor şi albiei receptorului sau alte perturbări în scurgerea normală acestuia;

Radierul gurii de vărsare se va poza la o înălţime corespunzătoare faţă de patul receptorului astfel încât să împiedice colmatarea canalului prin suspensiile receptorului.

În secţiunea unde se termină canalul se va executa un perete de beton care să consolideze legătura dintre canal şi patul corespunzător râului.

Patul receptorului şi taluzurile se perează pe cel puţin 10 m în amonte şi 30 m în aval de punctul de descărcare.

Coordonate STEREO 70 gură de vărsare: X= 463026,633; Y= 529306,866.

3). Extindere rețea de alimentare cu apă.

Lucrările de extindere a rețelei de alimentare cu apă constă în realizarea unui număr de 200 branșamente, după cum urmează:

- Se vor monta 200 cămine de branșamente pe rețeaua de alimentare cu apă existentă.

- Căminele de branșamente pentru utilizatori vor fi circulare, prefabricate, din materiale plastice, prevăzute cu izolație corespunzătoare pentru protejarea la îngheț a aparatelor de măsură, cu diametrul DN 500 mm.

- Capacele pentru căminele de branșament prefabricate vor fi din material compozit clasa D400. Acestea vor fi prevăzute cu garnitura de etanșare din EPDM și sistem de închidere și blocare antifurt.

- Contoarele de apa montate în căminele de apometru vor fi contoare multijet, tip uscat, clasa de precizie „C”.

În zonele în care nu există loc pentru amplasarea căminelor de branșament pe teren public (trotuar, spațiu verde), acestea se vor amplasa în incinta proprietății cu acordul scris al proprietarului pentru execuție, intervenții și mentenanță. Amplasarea se va face doar cu acordul beneficiarului.

4) Asigurarea cu energie electrică pentru gospodăria de apă existentă

In prezent, gospodăria de apă este racordată la rețeaua publică de alimentare cu energie electrică. Rețeaua publică din zona gospodăriei nu asigura necesarul de energie electrică pentru funcționarea in condiții optime a pompelor si a aparaturii existente.

Astfel, se vor realiza următoarele lucrări:

- Construirea unui PTA 20/0,4kV- 60 kVA pe un stâlp de beton SC 15014, amplasat pe domeniul public, cu acces direct din domeniul public, echipat cu:

* transformator de putere trifazat cu pierderi reduse etanș 20/0,4 kV- 100kVA cu racire in ulei montat pe platforma cu balustrada;
* cadru de sigurante tip SFEN+FEN 24 kV – 6,3 A;
* descarcatoare cu oxid de zinc cu izolatie compozita DRV- ZnO 24kV, 10kA;
* cutie de distributie j.t. tip CD 1.4. din policarbonat armat cu fibra de sticla echipata cu intreruptor
* automat debrosabil pe sina In=400A, It=320A, Iem=3,2kA (debrosarea intreruptorului va permite inchiderea usilor CD), circuite cu sigurante pe separator tip NHII, grup de masura pentru balanta pe post cu 3 transformatoare de curent 150/5 A
* priza de legare la pamant cu Rp<=1 ohm.

- Racordarea PTA proiectat la LEA 20 kV St. Codlea Vulcan Tohan (stalpul nr. 42.115 existent) cu executarea următoarelor lucrări :

* Montare pe stalp tip SC15015 separator tripolar de exterior cu cutite de legare la pamant in montaj vertical STEPnv 24kV-400A cu doua manete, trei randuri de izolatoare compozit, descarcatoare cu oxid de zinc 24kV - 10kA si priza de legare la pamant cu Rp<= 4 ohmi ;
* Realizare LES 20kV in lungime aprox. 1000m, cu cablu A2xS(FL)2Y 3x(1x150mmp) de la stalpul nr. 42. 115 tip SC15015 existent pana la PTA proiectat. Pe parcursul traseului, in zonele in care pot sa apara solicitari mecanice, precum si la subtraversari cai de circulatie, cablurile LES 20kV proiectata vor fi protejate in tuburi PVC.
* Realizare LES j.t. cu cablu de tip ACYAbY 3x240+150 mmp(10m) montat pe domeniul public, din CD - PTA proiectat pana la o cutie de distributie tip E3+2a-2m (echipata E1+1a+1m) din policarbonat armat cu fibra de sticla, cu compartiment separat pentru grup de masura, amplasata pe domeniul consumatorului la limita de proprietate cu acces direct din domeniul public, priza de legare la pamant cu Rp<= 4 ohmi. Cutia de distributie va avea compartiment separat (prevazut cu vizor pentru a permite vizionarea consumurilor energetice din exterior de catre consumator si fanta securizata pentru acces actionare intrerupator j.t.) pentru grup de masura format din contor trifazat electronic in montaj direct, întreruptor automat diferențial, dispozitiv de protecție la supratensiune de frecventa industriala (DPST).

- Lucrări pentru realizarea instalației de utilizare: realizare coloana electrica de secțiune corespunzătoare de la CD proiectată până la tablou general, priza de pământ, instalații electrice interioare.

**Organizarea de șantier**:

Perioada de execuție generează impacturi puțin semnificative, pe o perioadă redusă de timp, fără a produce efecte nereversibile. Se apreciază ca măsurile de atenuare și eliminare a impactului, propuse împreună cu obligația constructorului de a respecta legislația de mediu sunt suficiente pentru remedierea majorității impacturilor posibile în perioada de execuție a lucrării.

In organizarea de santier, constructorul va prevede rampa de depozitare selectiva a deseurilor rezultate din executia lucrarilor. Constructorul are obligatia de a asigura evacuarea deseurilor cu furnizori de servicii autorizati de autoritatile competente.

In organizarea de santier constructorul va instala toalete ecologice, evacuarea reziduurilor fiind asigurata de firma autorizata.

Apa necesară pentru organizarea de santier va fi asigurata de către constructor.

In fiecare zi muncitorii vor fi transportati cu masina la amplasamentul lucrarii. Pentru transportul persoanelor si materialelor se vor utiliza drumurile existente in zona.

Se recomandă delimitarea zonelor în care se efectuează lucrări și semnalizarea corespunzătoare a șantierului.

Alimentarea cu carburanți a utilajelor de construcție și a autovehiculelor de transport, precum și schimburile de uleiuri, anvelope etc nu se vor face în cadrul amplasamentului proiectului.

Se va verifica periodic starea utilajelor de construcție și a autovehiculelor de transport, astfel încât ele să funcționeze optim, reducându-se astfel riscul producerii de accidente în șantier.

**Impactul de mediu în faza de organizare de şantier**

Accesul la lucrările propuse se va face pe drumurile existente. Căile de acces vor fi întreţinute pe toată durata execuţiei. Lucrările proiectate nu sunt amplasate în zone de risc.

Impactul produs de lucrările de organizare de şantier asupra factorilor de mediu, sol şi subsol va fi neglijabil, fără a conduce la modificări în structura solului şi subsolului.

Conform prevederilor legislative, în faza proiectului tehnic se ţine cont de cerinţele de securitate a muncii, titularul desemnând pe parcursul execuţiei lucrărilor un responsabil cu protecţia muncii.

**Lucrări de refacere a amplasamentului în zona afectată de execuţia investiţiei***:*.

După finalizarea lucrărilor terenul va fi readus la starea inițială, vor fi de asemenea luate toate măsurile, astfel încât terenul ocupat temporar să fie redat în circulația inițială. Terenul ocupat temporar va fi nivelat pentru aducerea lui la cota inițială.

In zonele afectate de lucrarile de constructii-montaj se va reface terenul la starea initiala, prin acoperirea gropilor de lucru si a santului deschis, nivelarea stratului vegetal care a fost depozitat separat la inceperea lucrarilor, prin plantatie, insamantare si fertilizare a zonei afectate sau aducerea la starea initiala a stratului asfaltic existent.

După executarea lucrărilor pentru stația de epurare și pentru evacuarea apelor uzate, se vor reface pe suprafețe limitate toate zonele afectate pe parcursul lucrărilor.

Execuția investiției necesită următoarele lucrări :

* lucrări pregătitoare în limita zonei de lucru: curățirea terenului de frunze, crengi uscate, iarbă și buruieni ;
* lucrări propriu zise: săpătura, așezarea conductelor, nivelarea și compactarea straturilor de agregate peste conducte.

De asemenea se vor realiza următoarele lucrări pentru aducerea amplasamentului la starea inițială:

* curățirea zonei aferente investiției, prin evacuarea din amplasament a deșeurilor menajere, precum și a deșeurilor specifice și transportul acestora la cel mai apropiat depozit de deșeuri autorizat;
* evacuarea din amplasament a tuturor utilajelor utilizate la execuția investiției.

Acolo unde rețeaua de canalizare afectează partea carosabilă, pentru aducerea terenului la condițiile optime pentru realizarea lucrărilor de reabilitare sistem rutier se vor realiza:

- săpătura se va executa cu evacuarea integrală a materialului rezultat din săpătură;

- refacerea umpluturilor se vor face cu balast în straturi succesive de max. 30 cm;

- refacerea sistemului rutier pe traseul rețelei de canalizării se va executa prin aducerea umpluturii și a sistemului rutier la caracteristicile inițiale, în ceea ce privește gradul de compactare și capacitate portantă.

***b) cumularea cu alte proiecte existente și/sau aprobate:***  În prezent există în derulare investiția ”**Reabilitare DJ 106B Vulcan (DJ 112A) - Holbav - Paltin (DJ 106 A) km 0+000 - km 6+505”** prin care se vor realiza lucrări de reabilitare a părții carosabile. Cele două investiții se vor realiza coordonat astfel încât lucrările de reabilitare a drumului să se execute după montarea rețelei de canalizare.

***c) utilizarea resurselor naturale în special a solului, a terenurilor, a apei și a biodiversității:*** nu este cazul;

***d) cantitatea și tipurile de deșeuri generate/gestionate:***

Deșeurile rezultate din activitatea de șantier vor fi colectate corespunzător în pubele, iar acestea vor fi evacuate la cea mai apropiată groapă de gunoi autorizată.

**În perioada de execuție a investiției:** Deșeurile care vor rezulta pe toată perioada lucrărilor de executie, vor fi evacuate de pe amplasament, pe baza unui contract cu una dintre societățile de salubrizare autorizate. Depozitarea temporară a deșeurilor și a materialelor de construcții se va face astfel încât să nu permită poluări ale solului. Deșeurile rezultate în urma lucrărilor se vor depozita în containere, separate pe tipuri și categorii. Deșeurile menajere vor fi colectate în europubele amplasate pe o platformă din incintă și ridicate periodic de către o unitate specializată, în baza unui contract. Se vor respecta prevederile normelor de salubritate în vigoare.

Vor fi generate următoarele tipuri de deșeuri:

* *deseuri nepericuloase*
* 17 05 04 pamant de excavație (altele decat cele specificate la 17 05 03);
* 17 09 04 deseuri de materiale din constructie;
* 17 04 07 deseuri metalice rezultate de la operatiunile de asamblare a structurilor metalice si de montaj al utilajelor;
* 17 02 01 deseuri de lemn;
* 12 01 13 deseuri de la sudura;
* 20 03 01 deseuri municipale amestecate;
* 15 01 01 hartie si carton.

**În perioada de funcționare:**

Deseuri rezultate in timpul functionarii obiectivului:

* 20 03 01 - deseuri municipale amestecate;
* 20 01 01 - deseuri din ambalaje de hartie si carton;
* 15 01 02 – deseuri din ambalaje din plastic;
* 20 03 06 – deseuri de la curatarea canalizarii.

Evidenţa gestiunii deşeurilor va fi ţinută de către personalul de la punctul de lucru ( şeful de santier).

***e)Poluarea si alte efecte negative:***

**-** **protecţia calităţii apelor:** în perioada de execuție a lucrărilor nu există risc de poluare a apelor.Organizarea de șantier nu va fi amplasată în apropierea cursurilor de apă.

* *sursele de poluanţi pentru ape, locul de evacuare sau emisarul;*

Lucrările se vor executa cu utilaje din dotarea constructorului, verificate din punct de vedere tehnic.

* *staţiile şi instalaţiile de epurare sau de preepurare a apelor uzate prevăzute;*

Proiectul prevede realizarea unei statii de epurare mecano-biologică, cu treaptă dezinfecție, pentru epurarea apelor uzate menajere, provenite din Comuna Holbav, înainte de descărcarea acestora în emisar, pârâul Holbav.

In abordarea proiectului, o atentie aparte a fost acordata etapei de constructie, fiind alese acele solutii care sa asigure o amprenta de mediu cat mai scazuta. In acest sens s-a acordat o atentie particulara factorului de mediu apa, alegandu-se in acest sens, acolo unde s-a considerat oportun, solutii care sa conduca la o minimizare a impactului.

Perioada de funcționare: în timpul funcționării normale, conductele de canalizare nu prezintă pericol de poluare a apelor. Pentru prevenirea spargerilor conductelor de canalizare s-au luat următoarele măsuri suplimentare: prevederea de echipamente/materiale corespunzătoare presiunilor maxime de lucru și verificarea acestora pe baza calculului de rezistență conform normativelor în vigoare, controlul calității conductelor.

Apele uzate menajere se vor epura într-o stație mecano-biologică, prevăzută cu treapta de dezinfecție, dimensionată pentru un debit de 156 mc/zi. Limitele maxim admise ale indicatorilor de calitate ape uzate menajere, epurate, la descărcarea în emisar, pârâul Perșani, se vor încadra în prevederile HG 188/2002, modificat și completat cu HG 352/2005- NTPA 001, astfel:

|  |  |  |  |
| --- | --- | --- | --- |
| **Nr. crt.** | **Indicatori de calitate** | **U.M.** | **Valori maxim admisibile** |
| 1. | pH | unitãţi pH | 6,5 – 8,5 |
| 2. | Materii totale în suspensie | mg/l | 35,00 |
| 3. | Reziduu filtrabil uscat la 1050 C  | mg/l | 1000,00 |
| 4. | CBO5  | mg/l | 25,00 |
| 5. | CCOCr | mg/l | 125,00 |
| 6. | Amoniu | mg/l | 3,00 |
| 7. | Sulfuri şi hidrogen sulfurat | mg/l | 0,50 |
| 8. | Substanţe extractibile cu solvenţi organici | mg/l | 20,00 |
| 9. | Detergenţi sintetici anionici | mg/l | 0,50 |

**- protecţia calitatii aerului**:

Perioada de execuție a lucrărilor de execuție

În timpul realizării investiției singurele emisii în atmosferă sunt cele produse de motoarele autovehiculelor și utilajelor din dotarea firmei constructoare. Impactul gazelor de ardere, provenite de la motoarele acestora, asupra aerului atmosferic, este practic nesemnificativ.

În perioada de execuție se vor respecta următoarele condiții pentru protecția calității aerului:

- limitarea preventivă a emisiilor din autovehicule se va face prin condițiile tehnice impuse la omologarea acestora și pe toată durata de utilizare a acestora, prin inspecțiile tehnice periodice obligatorii.

- utilizarea echipamentelor și utilajelor din punct de vedere tehnic, de generații recente, prevăzute cu sisteme performante de minimizare a poluanților emiși în atmosferă;

- funcționarea utilajelor va fi limitată la strictul necesar, neexistând perioade de funcționare în gol, de asemenea de oprire a funcționării motoarelor mijloacelor de transport pe perioada staționării acestora;

- impunerea de restricții de viteză pentru autocamioanele de transport;

- gestionarea pământului din excavații astfel încât să nu constituie o sursă de poluare pentru aer: stropire, acoperire, utilizare graduală în amplasament pe măsura avansării lucrărilor de construcții;

- transportul materialelor și deșeurilor produse în timpul executării lucrărilor de construcții se va face cu mijloace de transport adecvate, acoperite cu prelată, pentru evitarea imprăștierii acestora;

- manipularea adecvata a materialelor de construcții sau a celor excavate, în vederea prevenirii și reducerii poluării atmosferei cu pulberi;

- stropirea zilnică a suprafețelor de teren și curățirea corespunzătoare a mijloacelor de transport la ieșirea din șantier;

Perioada de funcționare

Transportul apei uzate menajere prin conductele proiectate nu prezintă surse potențiale de poluare a aerului. Stația de epurare ape uzate menajere va fi operată în condiții corespunzătoare, conform regulamentului de exploatare și întreținere.

Substanțele poluante pentru atmosferă se vor încadra în valorile limită pentru imisii stabilite de Legea nr. 104/2011 și STAS 12574/1987 și în valorile limită pentru emisii stabilite de Ord. nr. 462/1993 al MAPM, actualizat 2016.

- **protecţia împotriva zgomotului şi vibraţiilor:**

*- sursele de zgomot şi de vibraţii:* în timpul realizării lucrărilor proiectate, principalele surse de zgomot și vibrații sunt produse de vehiculele specifice activităților de terasamente. Aceste surse de zgomot și vibrații se consideră a fi reversibile (odată cu terminarea lucrărilor) și de scurtă durată (având în vedere termenul scurt de execuție a lucrărilor).

* *amenajările şi dotările pentru protecția împotriva zgomotului şi vibrațiilor:*

 Pentru a reduce la minim neplăcerile cauzate, se are în vedere:

* menţinerea caracteristicilor tuturor utilajelor la parametrii cât mai apropiaţi de cei recomandaţi de constructor;
* reducerea la minimum a timpilor de funcţionare a utilajelor;
* desfăşurarea activităţilor numai în perioada de zi;
* evitarea rutelor de transport prin localităţi şi utilizarea unor rute ocolitoare;
* menţinerea în stare bună a drumurilor de acces;
* reducerea vitezei de circulaţie şi a capacităţii de transport pe drumurile publice.
* limitarea nivelului de zgomot la valorile legal stabilite prin SR 10009-2017, prin alegerea utilajelor adecvate și întreținerea adecvată a acestora;
* asigurarea stopării tuturor utilajelor, inclusiv a vehiculelor, în momentele când nu sunt utilizate efectiv, inclusiv pe timpul încărcării și descărcării autovehiculelor
* limitarea programului de lucru, mai ales acolo unde acesta implică utilizarea de mașini grele și alte echipamente producătoare de zgomot, la orele din timpul zilei (06:00 – 22:00);
* se vor respecta, de asemenea, prevederile Ord. MS nr. 119/2014, actualizat 2023, privind aprobarea Normelor de igienă și sănătate publică privind mediul de viață al populației, cu completările și modificările ulterioare;
* asigurarea stopării tuturor utilajelor, inclusiv a vehiculelor, în momentele când nu sunt utilizate efectiv, inclusiv pe timpul încărcării și descărcării autovehiculelor folosite pentru transport.

**- protecţia calității solului şi a subsolului:**

*- sursele de poluanţi pentru sol, subsol, ape freatice şi de adâncime;*

În cadrul execuției lucrărilor, cât și în exploatarea obiectivului propus, nu se vor folosi substanțe sau materiale care să poată fi considerate ca surse de poluanți pentru sol, subsol, ape freatice și de adâncime.

Totodată singura sursă care poate fi considerată ca sursă poluantă pentru sol și subsol sunt eventualele scurgeri accidentale de lichide (benzină, motorină, uleiuri, etc.) provenite de la echipamentele si utilajele implicate in lucrarile de la nivelul fronturilor de lucrari și a organizarii de santier.

În situația producerii unui accident în urma căruia rezultă scurgeri de carburanți pe carosabil, se recomandă îndepărtarea rapidă a urmărilor accidentului, astfel încât carburanții să nu ajungă pe sol, iar deșeurile rezultate în urma procesului de îndepărtare vor fi eliminate conform prevederilor legale în vigoare. Atât pentru perioada de execuție a lucrărilor, cât și pentru cea de operare a sectorului de drum, în cazul producerii unui accident se recomandă apelarea de urgență a autorităților responsabile cu eliminarea urmelor accidentului.

În perioada de execuție se vor respecta următoarele condiții pentru protecția solului și subsolului:

- interzicerea amplasării directe pe sol a materialelor de construcție și deșeurilor generate;

- depozitarea provizorie a pământului excavat pe suprafețe cât mai reduse;

- pământul decopertat va fi depozitat în condiții care să permită folosirea sa ulterioară; acesta se va utiliza la umplere după pozarea conductelor;

- alimentarea cu carburanți a utilajelor și mijloacelor de transport se va face de la stații de distribuție carburanți autorizate;

- interzicerea operațiilor de întreținere a mijloacelor auto și a utilajelor pe amplasamentul de realizare a proiectului;

- îndepărtarea cu grijă a stratului de sol vegetal și depozitarea în grămezi separate, în vederea reinstalării după reumplerea șanțurilor;

- transferul cât mai rapid al deșeurilor din zona de generare către zonele amenajate, evitându-se formarea de stocuri de deșeuri care ar putea genera fenomene de poluare a mediului sau care să prezinte riscuri asupra sănătății umane;

În perioada de funcționare:

- se va verifica periodic etanșeitatea și integritatea rețelelor de canalizare ape uzate menajere de pe amplasament, în scopul minimizării pierderilor și se va interveni prompt pentru remedierea eventualelor defecțiuni. Se va respecta regulamentul de exploatare și întreținere, atât al sistemului de canalizare, cât și al stației de epurare.

- **protecția împotriva radiațiilor**: la realizarea proiectului nu vor fi utilizate materiale sau echipamente ce pot constitui surse de radiații.

**- protecția** **ecosistemelor terestre și acvatice:** realizarea proiectului nu prezintă un impact negativ asupra ecosistemelor terestre şi acvatice.

În perioada de execuție a lucrărilor, se recomandă următoarele:

- se vor utiliza utilaje și vehicule performante, cu un nivel redus de zgomot și de noxe;

- se vor împrejmui zonele de lucru pentru a se evita depășirea spațiului strict necesar execuției.

- deșeurile se vor colecta selectiv, se vor depozita temporar în zonele special destinate și care respectă normele legale în vigoare, iar la intervale stabilite sau ori de câte ori este necesar se vor elimina prin societăți autorizate.

Eliminarea completă a posibilităților de poluare a factorilor de mediu conduce implicit la eliminarea riscului de afectare a ecosistemelor.

**- protecția așezărilor umane și alte obiective de interes public:** investiția nu va prezenta un impact negativ asupra așezărilor umane, precum și a altor obiective de interes public.

*Măsuri de protecție:*

- pentru utilajele de lucru se vor stabili trasee care sa asigure cel mai simplu acces la santier, cu perturbari minime.

- se va asigura semnalizarea santierului cu panouri de avertizare pentru a obliga conducătorii auto să reducă viteza în zona lucrărilor, și să acorde atenție sporită circulației pentru a se evita accidentarea riveranilor care se deplasează în zonă.

- după desființarea șantierului, se va face reconstrucția ecologică a terenului folosit temporar pentru organizarea de șantier sau în alte scopuri.

***f) riscul de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice –*** lucrările vor fi executate numai cu societăți autorizate, astfel încât să nu existe risc de accidente; prin proiect au fost luate toate măsurile de siguranță astfel încât să nu existe risc de accidente.

**g) *riscurile pentru sănătatea umană* –**a fost obtinută Notificare Asistență de specialitate nr. 1571/A/01.08.2023 și Anexă Structură la Asistența de Specialitate nr. 1571/A/01.08.2024, emisă de DSPJ Brașov.

Se vor respecta, de asemenea, prevederile Ord. MS nr. 119/2014 privind aprobarea Normelor de igienă și sănatate publică privind mediul de viață al populației, actualizat 2023, cu modificările și completările ulterioare, precum și condițiile din Notificarea Asistență de Specialitate nr. 1571/A/01.08.2023, emisă de DSPJ Brașov.

Pentru proiectul "Înființare rețea de canalizare cu stație de epurare și extindere alimentare cu apă în comuna Holbav, județul Brașov, etapa 2023", a fost recomandată efectuarea evaluării impactului asupra sănătății populației.

Au fost recomandate următoarele:

* Măsuri de diminuare a impactului asupra **aerului** – faza de execuție

“Pentru asigurarea prevenirii poluării aerului în perioada de execuție vor fi luate următoarele măsuri:

- transportul materialelor și a pământului în exces/materialelor de construcții pulverulente, se va face cu autovehicule acoperite cu prelată;

- având în vedere că pe amplasament nu se va desfășura procesul tehnologic de preparare a betoanelor, impactul generat de pulberile de ciment nu va exista;

- în perioadele secetoase, pentru a evita împrăștierea pulberilor în atmosferă se va asigura stropirea periodică a materialelor depozitate temporar în cadrul organizării de șantier, a drumurilor de acces și tehnologice și a fronturilor de lucru;

- curățarea zilnică a căilor de acces aferente organizării de șantier și punctelor de lucru (îndepărtarea pământului și a nisipului) pentru a preveni formarea prafului;

- la realizarea lucrărilor for fi utilizate utilaje și autovehicule performante care asigură respectarea legislației în vigoare privind emisiile de noxe; pe perioada realizării lucrărilor se va asigura revizia tehnică a utilajelor și autovehiculelor;

- se va asigura optimizarea traseelor de transport material, evitându-se pe cat posibil zonele rezidențiale;

- realizarea etapizata a lucrărilor, limitarea duratei lucrărilor;

- realizarea investițiilor propuse în conformitate cu prevederile proiectului;

- se va diminua la minim înălțimea de descărcare a materialelor care pot genera emisii de particule;

- amplasarea deșeurilor rezultate (deșeuri rezultate din execuția lucrărilor, deșeuri menajere, pământ excavat, etc) în spații special amenajate și preluarea periodică de către operatorul de salubritate în vederea valorificării/eliminării ulterioare;

 Surselor caracteristice activităților de pe amplasamentul lucrărilor propuse nu li se pot asocia concentrații in emisie, fiind surse libere, deschise.Prin urmare, nu se impune realizarea unor instalații pentru reținerea și dispersia poluanților în atmosferă, cu excepția celor cu care sunt dotate utilajele/vehiculele utilizate în realizarea lucrărilor și care se supun reglementărilor specifice.Impactul produs asupra mediului prin activitățile de execuție propuse va fi redus deoarece perioada de construcție este relativ scurtă, specificul activității nu implica un impact asupra aerului, echipamentele și utilajele utilizate vor fi performante, corespunzătoare, iar măsurile prevăzute au ca scop reducerea și eliminarea oricărui potențial impact asupra calității aerului.

Măsuri de diminuare a impactului – faza de exploatare

- operarea corespunzătoare a întregului sistem de canalizare, a stațiilor de pompare ape uzate și a stației de epurare ape uzate;

- supravegherea funcționării stațiilor de pompare, a echipamentelor aferente;

- verificarea periodică a etanșeității sistemului și repararea oricăror defecțiuni și decolmatarea imediată a sistemului de canalizare;

- evacuarea nămolului se va face cu evitarea degajărilor de gaze şi mirosuri neplăcute.

* Măsuri de diminuare a impactului asupra **solului și subsolului**

În faza de construire, în scopul reducerii sau chiar al eliminării riscurilor de poluare a apei, se impun următoarele măsuri:

- apa necesară umectării drumurilor tehnologice, în caz de necesitate, va fi asigurată prin aprovizionare cu cisterne de la o sursa autorizată, asigurarea acesteia intrând în sarcina contractorului;

- se vor asigura materiale absorbante pentru intervenție în cazul producerii unor poluări accidentale cu uleiuri sau produse petroliere;

- se vor evita lucrările de excavare în condiții meteorologice extreme (ploaie, vânt puternic);

- se va asigura întreținerea corespunzătoare a utilajelor și autovehiculelor pentru transport materiale;

- constructorul va aplica proceduri și măsuri de prevenire a poluărilor accidentale;

- se va amenaja un spațiu special destinat colectării deșeurilor rezultate și preluarea ulterioară a acestora de către operatorul/operatorii de salubritate autorizați;

- se vor executa lucrările în conformitate cu prevederile proiectului în perioada de timp alocată execuției;

- nu se vor descărca ape uzate în apele de suprafață sau subterane.

Impactul prognozat

Nu se prognozează manifestarea vreunui impact negativ semnificativ asupra structurii geologice a regiunii ca urmare a amenajărilor acestui obiectiv şi nici nu se prevede manifestarea altor fenomene care să afecteze structura geomorfologică a zonei,ca: alunecări teren, surpări, drenări etc. Nu se prevăd situații de viitor în care structura orizonturilor profunde de sol sau geologia regiunii, ar putea fi afectate de activitate. Se poate vorbi de o afectare minoră a structurii locale a subsolului datorată modificării sarcinilor şi tensiunilor generate ca urmare a modificării masei existente la suprafața solului, precum şi vibrațiilor propagate ca urmare a executării lucrărilor de construire.

Impactul produs de lucrările de organizare de șantier asupra factorilor de mediu, sol și subsol va fi neglijabil și nu va conduce la modificări în structura solului și subsolului.

Măsuri de diminuare a impactului - faza de execuție

În vederea asigurării prevenirii poluării solului și subsolului pe perioada executării lucrărilor vor fi luate următoarele măsuri:

-pentru prevenirea poluării accidentale a solului si subsolului, se vor utiliza doar mijloace de transport și utilaje corespunzătoare normelor tehnice în domeniu, astfel încât să se preîntâmpine deversările de motorină sau uleiuri de la motoarele acestora. Iar in ceea ce privește gestionarea deșeurilor menajere, acestea vor fi depozitate în europubele;Betonul se va pune în operă fiind transportat direct cu betoniera de la stația de betoane;

-monitorizarea continuă a stării terenurilor și a fenomenelor fizico - geologice, atât în perimetrul șantierului cât și în zonele adiacente;

-protecția zonei, prin dimensionarea lucrărilor strict la nivelul stabilit prin proiectul de execuție. Dirijarea și concentrarea activității în perimetrul vizat și evitarea extinderii terenurilor degradate, prin respectarea metodei propuse;

-se va evita pe cât posibil perturbarea regimului hidrogeologic din zonă și ridicarea nivelului apei subterane, nerealizându-se lucrări care pot bara căile naturale de ieșire a apei și curgerea ei către emisarii naturali sau artificiali in funcțiune sau străpungerea unor orizonturi impermeabile aflate deasupra pânzei freatice;

-evitarea infiltrării în teren a apelor de suprafață se va realiza prin sistematizarea verticală și în plan a teritoriului prin asigurarea colectării și evacuării rapide de pe întregul amplasament a apelor din precipitațiilor.

-pe perioada execuției lucrărilor, în vederea contracarării impactului negativ asupra solului cauzat de eventuale pierderi accidentale de combustibili provenite de la utilaje/mijloace de transport, vor exista în dotare materiale absorbante care să asigure o intervenție rapidă și eficientă în cazul apariției unei astfel de situații.

Măsuri de diminuare a impactului - faza de operare

Ca măsuri generale prevăzute în scopul protejării solului, se recomandă:

- reziduurile rezultate din operațiile de curățare a obiectelor sistemului de canalizare vor fi colectate în dispozitive special destinate (recipiente/pubele etc), preluate si transportate de către o societate autorizata la cel mai apropiat depozit de deșeuri conform; - în cazul producerii de scurgeri accidentale provenite de la echipamentele si utilajele folosite in operațiile de întreținere si reparații se va asigura dotarea cu material absorbant si dotarea cu mijloace de intervenție, iar solul contaminat va fi transportat de către o societate autorizata in vederea eliminării;

- exploatarea corespunzătoare a stației de epurare existente;

- se va evita pe cât posibil perturbarea regimului hidrogeologic din zonă si ridicarea nivelului apei subterane, nerealizându-se lucrări care pot bara căile naturale de ieșire a apei si curgerea ei către emisarii naturali sau artificiali in funcțiune sau străpungerea unor orizonturi impermeabile aflate deasupra pânzei freatice;

- întreținerea si verificarea periodică a stațiilor de pompare și a stației de epurare în vederea funcționării corespunzătoare si a descărcării efluentului conform NTPA 001/2005;

- în vederea prevenirii poluărilor accidentale Operatorul va întocmi Planul de prevenire si combatere a poluărilor accidentale.

În cazul constatării unei avarii la SPAU / SEAU, se vor lua următoarele măsuri:

- se iau măsuri imediate pentru împiedicarea sau reducerea extinderii pagubelor;

- se determină, se înlătură cauzele care au condus la apariția incidentului sau se asigură o funcționare alternativă;

- se repară sau se înlocuiește instalația, echipamentul, aparatul etc. deteriorat;

- se restabilește funcționarea în condiții normale sau cu parametrii reduși, până la - terminarea lucrărilor necesare asigurării unei funcționări normale.

* Măsuri propuse pentru limitarea **zgomotului**

Măsurile propuse pentru atenuarea impactului generat de zgomot (și vibrații):

În faza de execuție a lucrărilor de construire

- se va asigura, în perioada de construire sau in cazul efectuării operațiilor de întreținere si reparații, reducerea la minim a traficului utilajelor si mijloacelor de transport in zonele locuite;

- optimizarea traseului utilajelor care transporta materiale, astfel încât sa se evite pe cat posibil zonele locuite;

- folosirea unor utilaje si autovehicule silențioase cu niveluri reduse de zgomot;

- toate echipamentele mecanice vor respecta standardele referitoare la emisiile de zgomot in mediu, conform HG nr 1756/2006 privind emisiile de zgomot in mediu produse de echipamentele destinate utilizării in exteriorul clădirilor;

- programul de lucru va fi diurn; se va asigura respectarea graficului de execuție.

În faza de operare activitatea desfășurată nu constituie sursă de poluare sonoră. După darea în folosință a obiectivului, specificul lucrărilor prevăzute nu implică măsuri de protecție împotriva zgomotului, vibrațiilor şi radiațiilor. Nu vor fi depășite limite de zgomot impuse de legislația în vigoare.

Din descrierea tehnologica şi funcționala rezulta compatibilitatea cu reglementările de mediu naționale precum şi cu standardele Uniunii Europene.

În timpul desfășurării activității de reparații si întreținere, nivelul de zgomot echivalent măsurat in condiții legale, se va încadra in valorile limita legale cuprinse in SR 10009/2017, fapt pentru care activitățile desfășurate nu vor constitui surse de poluarefonica zonala care sa producă disconfort fizic si/sau psihic. Nu va exista poluare prin vibrații.

În timpul realizării proiectului se vor respecta următoarele condiții:

- în cazul folosirii drumurilor de exploatare pentru accesul mașinilor de aprovizionare sau in perioadele secetoase se va practica stropirea cu apa in vederea reducerii depunerii prafului pe vegetație; mașinile ce transporta materiale de construcțiivor fi acoperite;

- frontul de lucru va fi deschis-închis pe porțiuni; materialele vor fi depozitate in cantități mici, de preferința pe suprafețe lipsite de vegetație, pe folii de plastic, tabla,platforme ușoare; depozitele de materiale vor fi bine delimitate şi protejate împotriva împrăștierii cauzate de vânt și ploaie;

- procesele tehnologice care produc mult praf, cum este cazul umpluturilor de pământ, al săpăturilor sau al excavărilor, vor fi reduse in perioadele cu vânt puternic;

- pe parcursul execuției lucrărilor și în perioada de funcționare a obiectivului de investiție se vor lua toate măsurile pentru colectarea selectivă a deșeurilor pe categorii,transportul si depozitarea acestora în locuri special amenajate. Depozitarea materialelor se va face în limita proprietății. Printr-un anagement adecvat se vor evita pierderile de substanțe, combustibili și uleiuri la nivelul solului.

- în faza de construire, pentru a nu depăși limitele admise, societatea va trebui să impună respectarea nivelului emisiilor de noxe și de zgomot în mediu produse de echipamente, staționarea mijloacelor auto cu motorul oprit si manipularea materialelor cu atenție, pentru evitarea zgomotelor inutile.

- se vor asigura măsurile de protecție şi siguranță în exploatare, verificarea periodică a echipamentelor în timpul operării, pentru a elimina riscul producerii accidentale a poluării sau pericolelor pentru sănătatea umană;

- la începerea lucrărilor se vor anunța toate organele abilitate - Primărie, Poliție,deținătorii de instalații subterane în zona de amplasament;

- recomandăm ca programul de execuție a lucrărilor să fie diurn (in intervalul 7-23).

 În perioada de funcționare, instalațiile vor fi supravegheate şi întreținute cu ajutorul unui personal pregătit în domeniul respectiv şi posedând cunoștințe fundamentale deigienă.

 Împotriva senzației de disconfort a populației prin producerea de eventuale zgomote,vibrații, mirosuri, praf, fum a investiției propuse, care pot afecta populația învecinată obiectivului se vor asigura mijloacele adecvate de limitare a nocivităților, astfel încât sa se încadreze in normele din standardele in vigoare.

 Evacuarea nămolului se va face cu evitarea degajărilor de gaze şi mirosuri neplăcute. Daca vor exista sesizari din partea populatiei cu privire la mirosurile obiectionale se va implementa un plan de monitorizare prin analize efectuate de catre un laborator acreditat, la limita cu cele mai apropiate locuinte, iar acest plan de monitorizare va cuprinde principalii indicatori, amoniacul (NH3),hidrogenul sulfurat (H2S) si compusi organici volatili COV. Daca in urma masuratorilorvor exista depasiri ale acestor valori, se vor aplica masuri de mentenanta a instalatiilor si de reducere a acestor emisii. De regula, o data cu imbatranirea statiilor de epurare, mirosurile vor deveni mai accentuate. In primii 10-15 ani, pe baza celor scrise in studiu nu vor exista astfel de probleme insa, daca in timp vor aparea astfel de probleme se poate institui un plan de monitorizare”

CONCLUZII:

“Studiul de impact asupra stării de sănătate a populației a fost efectuat la solicitarea beneficiarului, conform adresei DSP Brașov, conform Ord. MS 119/2014 cu modificările și completările ulterioare.

 În documentație au fost prevăzute măsuri de protecție privind reducerea impactului asupra mediului și a sănătății populației. Respectarea acestor măsuri și a condiţiilor tehnice privind dotările, cât şi exploatarea în condiţii de siguranţă a instalaţiilor în sistem monitorizat vor conduce la diminuarea impactului asupra mediului și sănătății populației.Calitatea vieții și standardele de viață ale comunității locale nu vor fi afectate negativ de punerea în practică a proiectului, în condiții normale de funcționare.

 În perioada de execuție a lucrărilor poate apărea un disconfort, fiind posibile unele depășiri ale nivelului de zgomot sau a unor noxe din aer (ex. pulberi). Aceste inconveniente se vor manifesta însă pe o perioadă limitată de timp și în spațiul ocupat de șantier sau pe căile de acces ale mijloacelor de transport și nu vor afecta sănătatea/ nu vor produce disconfort semnificativ populației.Sursele de poluare sonoră pe perioada de execuție a investiției sunt reprezentate de lucrările de construire, prin funcționarea autovehiculelor de transport materiale și utilajele necesare (compactoare, excavatoare).În perioada de funcționare, sursele potențiale de zgomot sunt date de mijloacele de transport (pentru eventuale lucrări de întreținere și reparații) și echipamentele din SPAU,SEAU.

 În timpul realizării lucrărilor proiectate propuse, se apreciază ca nu va exista pericolul poluării surselor de apă freatică și a apelor de suprafață, impactul produs de activitatea desfășurată fiind nesemnificativ.

 Pe termen lung efectele negative sunt considerate nesemnificative, dar realizarea obiectivului va avea efecte cert pozitive prin îmbunătățirea condițiilor de viață pentru populație, asigurarea accesului la serviciile de bază, asigurarea condițiilor sanitare şi igienice corespunzătoare pentru creșterea gradului de confort şi de sănătate a locuitorilor, pentru o protecție mai bună a mediului şi pentru creșterea atractivității localității pentru investitorii de capital.

Vecinătăți:

Conform planului de situație și a documentației depuse, stația de epurare are următoarele vecinătăți:

- la Nord – terenuri neproductiv la limita amplasamentului; pârâul Holbav la distanța de cca. 37 m față de limita amplasamentului; drumul județean DJ106B la distanța de cca. 43 m față de limita amplasamentului;

- la Est – teren neproductiv la limita amplasamentului; pârâul Holbav la distanța de cca. 12 m față de limita amplasamentului; drumul județean DJ106B la distanța de cca. 49 m față de limita amplasamentului; terenuri împădurite la distanța de cca. 56 m față de limita amplasamentului;

- la Sud-Est -teren neproductiv la limita amplasamentului; locuințe la distanța de cca. 210 m, 213 m, 229 m, 245 m, 260 m, 280 m, 330 m, 357 m, 388 m, 429 m,524 m, 637 m, 745 m față de limita amplasamentului; Parc de joacă pentru copii la distanța de cca. 240 m față de limita amplasamentului;

- la Sud -teren neproductiv la limita amplasamentului; terenuri împădurite la distanța de cca. 98 m față de limita amplasamentului;

- la Vest –terenuri împădurite la limita amplasamentului.

Vecinătățile Stațiilor de pompare ape uzate din comuna Holbav

Pe drumul județean DJ106B stațiile de pompare:

SPAU 1 - cu debit orar de 14,4 mc/ oră– locuințele fiind la distanța de cca. 10 m de SPAU;

SPAU 2 - cu debit orar de 14,4 mc/ oră– locuințele fiind la distanța de cca. 200 mde SPAU.

 În condițiile respectării integrale a prezentului proiect și a recomandărilor din prezentul studiu, distanțele față de zonele locuite reprezintă zonă de protecție sanitară și obiectivul poate funcționa în locația propusă.

 Considerăm ca obiectivul de investiție: ,,ÎNFIINȚARE REȚEA DE CANALIZARE CU STAȚIE DE EPURARE ȘI EXTINDERE REȚEA DE ALIMENTARE CU APĂ ÎN COMUNA HOLBAV, JUDEȚUL BRAȘOV”, situat în sat Holbav, comuna Holbav, județul Brașov, poate avea un impact pozitiv din punct de vedere socio-economic și administrativ în zonă, iar eventualul impact negativ asupra sănătății populaţiei poate fi evitat prin respectarea condițiilor enumerate.”

***2. Amplasarea proiectelor:*** terenul afectat de lucrări este amplasat înintravilanul și extravilanul comunei Holbav, satul Holbav, teren aparținând domeniului public al județului Brașov și al comunei, CF nr. 100687 Holbav, nr. cad. 100687 – DJ 106B tronsonul 1 km 3+932 - 4+931, CF nr. 100774 Holbav, nr. cad. 100774, CF nr. 100686 Holbav, nr. cad. 100686 – DJ 106B tronsonul 3 km 4+936 - 5+473, CF nr. 100786 Holbav, nr. cad. 100786, CF nr. 100685 Holbav, nr. cad. 100685 – DJ 106B tronsonul 5 km 5+478 - 6+272, CF nr. 100775 Holbav, nr. cad. 100775, CF nr. 100688 Holbav, nr. cad. 100688 – DJ 106B tronsonul 7 km 6+278 - 6+505, CF nr. 100295 Holbav, nr. top. 1513/1/1/1/1/1/4/1/1/1.

***a) utilizarea actuală și aprobată a terenurilor:*** folosința actuală a terenurilor pe care se va realiza obiectivul este următoarea: pentru rețeaua de canalizare menajeră-străzi din localitatea Holbav și DJ 106B, iar imobilul unde se va amplasa stația de epurare are categoria de folosință pășune, conform documentației de urbanism nr. 36060/2002, faza PUG comuna Holbav, aprobată cu HCJ Brașov nr. 311 din 16.10.2002 și HCL nr. 70/10.12.2002 și conform Certificatului de urbanism nr. 03 din 04.05.2023, eliberat de Primăria Comunei Holbav.

***b) bogăția, disponibilitatea, calitatea și capacitatea de regenerare relative ale resurselor naturale (inclusiv solul, terenurile, apa și biodiversitatea) din zona și subteranulul acestuia –*** nu este cazul.

 ***c) capacitatea de absorbție a mediului natural, acordându-se o atenție specială următoarelor zone:***

 ***i) zonele umede, zone riverane, guri ale râurilor*** -nu este cazul;

***ii) zonele costiere și mediul marin*** -nu este cazul;

***iii) zonele montane și forestiere –*** nu este cazul;

***iv) arii naturale protejate de interes național, comunitar, internațional –*** nu este cazul;

***v) zone clasificate sau protejate conform legislatiei în vigoare:*** ***zone Natura 2000 desemnate în conformitate cu legislatia privind regimul ariilor naturale protejate, conservarea habitatelor naturale, a florei și faunei salbatice; zonele prevăzute de legislația privind aprobarea planului de amenajare a teritoriului național – Secțiunea a III – a – zone protejate, zonele de protecție instituite conform prevederilor legislației din domeniul apelor, precum și a celei privind caracterul și mărirea zonelor de protecție sanitară și hidrogiologică –*** nu este cazul;

***vi) zonele în care au existat deja cazuri de nerespectare a standardelor de calitate a mediului prevăzute de legislatia nationala și la nivelul Uniunii Europene și relevante pentru proiect sau în care se considera ca exista astfel de cazuri –*** nu este cazul.

***vii) zone cu densitate mare a populației –*** nu este cazul;

 ***viii) peisajele și situri importante din punct de vedere istoric, cultural sau arheologic –*** nu este cazul.

***3. Tipurile și caracteristicile impactului potential:***

***a) importanta și extinderea spatiala a impactului: aria geografica și numarul persoanelor afectate –*** nu este cazul;

***b)* *natura impactului* –** nu este cazul;

***c) natura transfrontiera a impactului –*** nu este cazul;

***d) intensitatea și complexitatea impactului –*** impact redus;

***e) probabilitatea impactului –*** redusă, doar pe perioada executării lucrărilor propuse prin proiect;

***f) debutul, durata, frecvența și reversibilitatea preconizate ale impactului –*** pe perioada executarii lucrărilor durata impactului va fi scurtă.

***g) cumularea impactului cu impactul altor proiecte existente și/sau aprobate*** *-* nu este cazul;

***h) posibilitatea de reducere efectivă a impactului –*** nu este cazul.

**II. Motivele pe baza carora s-a stabilit necesitatea neefectuarii evaluarii adecvate, sunt următoarele:**

* proiectul nu intră sub incidența OUG nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, cu modificările și completările ulterioare.

**III. Motivele pe baza cărora s-a stabilit necesitatea neefectuării evaluării impactului asupra corpurilor de apă:**

Proiectul propus intră sub incidenţa prevederilor art. 48 și intră pe art. 54 din Legea apelor nr. 107/1996, cu modificările şi completările ulterioare.

Pentru realizarea proiectului a fost emis Avizul de Gospodărire a Apelor nr. din , de către SGA Brașov.

Se vor respecta condițiile impuse în Avizul de Gospodărire a Apelor nr. din **,** emis de SGA Brașov, respectiv:

1. **Elaboratorul documentatiei tehnice isi asuma responsabilitatea exactitatii datelor si informatiilor cuprinse in prezentul proiect, conform Ordinului MAP 828/2019, Anexa 1. Cap. II. Procedura de emitere a avizului de gospodarire a apelor, art. 9 (6);**
2. Beneficiarul si proiectantul vor urmari indeaproape executarea lucrarilor prevazute in documentatia tehnica de fundamentare, beneficiarului revenindu-i obligatia sa anunte orice modificare fata de prevederile prezentului aviz.
3. **Executia lucrarilor avizate nu va pune in pericol lucrarile existente in albiile si malurile cursurilor de apa precum si executia altor lucrari hidrotehnice necesare in viitor;**
4. By-passul statiei de epurare va fi echipat cu mijloc de masurare a debitului si volumului de apa evacuat.
5. Conducta de evacuare apa epurata dupa trecerea prin treapta de epurare biologica va fi echipat cu mijloc de masurare a debitului si volumului de apa evacuat.
6. Pe perioada de executie a lucrarilor, constructorul va permite in caz de necesitate accesul si interventia pentru executia unor lucrari sau actiuni necesare in caz de inundatii, poluari accidentale sau alte situatii specifice cursurilor de apa;
7. Pe toata durata de executie a lucrarilor de investitii, beneficiarul are obligatia sa asigure scurgerea libera a apelor si sa nu obtureze sectiunea de curgere;
8. In timpul executiei lucrarilor se interzice depozitarea materialelor de orice fel, a utilajelor sau a altor echipamente in albiile sau pe malurile cursurilor de apa, dupa terminarea programului de lucru;
9. Dupa terminarea lucrarilor, constructorul va salubriza si igieniza cursurile de apa de resturile materialelor ramase dupa finalizarea lucrarilor;
10. Orice avarie survenita la lucrari in timpul executiei sau exploatarii acestora, datorita viiturilor sau a altor evenimete independente de activitatea de intretinere si exploatare a lucrarilor hidrotehnice revine in sarcina constructorului;
11. Se vor lua masuri de prevenire a poluarii cursurilor de apa cu produse petroliere pe durata executiei lucrarilor;
12. Beneficiarul are obligatia conform Legii Apelor nr. 107 din 1996 sa anunte in scris la S.G.A. Brasov data inceperii lucrarilor cu cel putin 10 zece zile inaintea inceperii acestora;
13. **La finalizarea lucrãrilor beneficiarul este obligat sã prezinte la S.G.A. Braşov documentaţia tehnica de fundamentare, în vederea obţinerii Autorizaţiei de Gospodarire a Apelor, conform Ordin MAP nr. 891/2019. Documentaţia tehnica va fi întocmita, conform legislaţiei apelor în vigoare, de o firma atestata de MAP**.

**Condițiile de realizare a proiectului:**

1. Se vor respecta prevederile OUG nr. 195/2005,privind Protecția Mediului, aprobată cu modificări și completări prin Legea nr. 265/2006, cu modificările și completările ulterioare;
2. Se vor respecta condițiile impuse de ceilalți avizatori prin avizele obținute și proiectele înaintate spre avizare;
3. Deşeurile rezultate pe parcursul derulării lucrărilor vor fi colectate selectiv, cu posibilităţi de eliminare/valorificare cu societăţi autorizate; vor fi evacuate ritmic, fără a bloca căile de acces pietonale şi stradale;
4. Se vor lua măsuri pentru evitarea poluării solului, prin depozitarea pe suprafeţe impermeabile a materialelor şi a deşeurilor rezultate pe parcursul execuției lucrărilor;
5. Pe tot parcursul execuţie lucrărilor se vor respecta prevederile legislaţiei de mediu în vigoare, condiţiile impuse prin toate actele de reglementare emise de autorităţile implicate şi proiectul înaintat spre avizare;
6. Se va evita afectarea de către infrastructura temporară, creată în perioada de desfăşurare a proiectului, a altor suprafeţe decât cele pentru care a fost emisă prezenta aprobare de dezvoltare;
7. Drumurile de acces şi tehnologice, toate zonele a căror suprafaţă (învelişul vegetal) a fost afectată, vor fi refăcute şi vor fi redate folosinţelor iniţiale;
8. Terenul afectat temporar de lucrări, va fi adus la starea iniţială de utilizare;
9. Răspunderea pentru refacerea amplasamentului, drumurilor de acces și tehnologice, etc. revine în totalitate titularului de proiect.
10. Se va respecta programul de lucru impus de Primaria Comunei Șinca în concordanță cu programul de odihnă a locuitorilor din zonă în conformitate cu Legea nr. 61/1991 cu modificările și completările ulterioare, privind liniștea publică, pe toată perioada de execuție a lucrărilor de construire;
11. Se va acorda atenţie manevrării utilajelor în apropierea zonelor locuite; Se vor lua masuri corespunzatoare de a nu degrada sau ocupa terenul din zona limitrofa.
12. Se vor respecta prevederile HG nr. 1756/2006 cu modificările şi completările ulterioare privind limitarea nivelului emisiilor de zgomot în mediu produs de echipamente destinate utilizării în exteriorul clădirilor, fiind admisă doar folosirea echipamentelor ce poartă inscripţionat în mod vizibil, lizibil şi de neşters marcajul european de conformitate CE, însoţit de indicarea nivelului garantat al puterii sonore;
13. Respectarea duratei de execuţie a proiectului astfel încât disconfortul generat de poluarea fonică să fie cât mai redus ca timp;
14. Nu se vor evacua ape uzate neepurate sau insuficient epurate în emisari naturali, canale de desecare, rigole stradale sau freatic atat pe perioada executiei lucrărilor cât și după aceasta;
15. Vor fi luate măsuri pentru limitarea vibrațiilor produse de săpătură prin utilizarea de tehnologii performante de execuție și de fundare, în vederea încadrarii valorilor parametrilor vibrațiilor în limitele admisibile stabilite de SR 12025-2/94;
16. În vederea menținerii calității aerului, în parametrii optimi, în zona amplasamentului, în perioada realizării lucrărilor de construcție, se vor respecta următoarele condiții:
	* utilizarea apei, pentru suprimarea prafului, în cantitățile, frecvența și proporțiile necesare, în zona de lucru, la sfârșitul fiecărei săptamâni de lucru, daca nu se vor desfășura operațiuni active mai mult de două zile consecutiv;
	* minimizarea activităților generatoare de praf (tăiere, măcinare, spargerea betonului, nisip, pietriș, activități de sablare/șlefuire, etc.);
	* se vor lua măsuri de acoperire, îngradire, închidere a stocurilor de materiale de construcție sau deșeuri, pentru prevenirea împraștierii cauzată de vânt;
	* curățarea/spălarea vehiculelor care ies de pe șantier;
	* oprirea motoarelor tuturor vehiculelor aflate în staționare, în zona șantierului;
17. Organizarea de şantier, pentru lucrările prevăzute prin proiect, va respecta obligatoriu măsurile specifice pentru reducerea şi/sau eliminarea efectelor generate de acestea asupra sănătăţii umane și mediului înconjurător. Se vor avea în vedere:
* împrejmuirea corespunzătoare a zonelor de lucru, montarea de avertizoare, etc;
* organizarea de şantier se va realiza în interiorul amplasamentului astfel încât impactului generat de aceasta asupra factorilor de mediu locali pe timpul derulării lucrărilor prevăzute prin proiect să fie cât mai redus;
* organizarea de şantier va fi amenajată astfel încât să asigure facilităţile de bază conform prevederilor Legii nr. 50/1991 privind autorizarea lucrărilor de construcţii, cu modificările şi completările ulterioare (alimentarea cu energie electrică, alimentarea cu apă pentru asigurarea necesităţilor igienico–sanitare, facilităţi pentru depozitarea temporară a materialelor, facilităţi pentru personal (baracă birou, vestiare muncitori, punct prim ajutor, toaleta ecologică), împrejmuire cu gard din panouri metalice pentru protecţia organizării de şantier si a vecinătăţilor), după caz;
* întreţinerea corespunzătoare a utilajelor/mijloacelor de transport utilizate in lucrările de construcţii în vederea evitării scurgerilor de combustibili şi uleiuri uzate pe sol/apă şi de alte substanţe toxice si periculoase;
* se interzice stocarea temporară și depozitarea carburanţilor și substanţelor periculoase în zona aferentă amplasamentului;
* în perioada de execuţie a lucrărilor vor fi stabilite zone de parcare a autovehiculelor și a utilajelor utilizate;
* este interzisă părăsirea incintei organizării de şantier cu roţile autovehiculelor şi/sau caroseria murdară;
* alimentarea cu carburanţi, repararea şi întreţinerea mijloacelor de transport şi a utilajelor folosite pe şantier se va face numai la societaţi specializate şi autorizate;
* este interzisă amplasarea în incinta organizării de șantier a stațiilor de preparare beton, făra asigurarea sistemului de preepurare ape uzate tehnologice și a sistemului de protecție a atmosferei împortiva poluării cu pulberi;
* Nivelul de zgomot se va încadra în limitele impuse de SR 10.009/2017;
1. Se vor respecta prevederile art. 17, alin. 4 și alin 7 din O.U.G. nr. 92/2021 privind regimul deșeurilor cu completările și modificările ulterioare.

 Se vor respecta de asemenea prevederile Ord. MS nr. 119/2014 privind aprobarea Normelor de igiena și sănătate publică privind mediul de viață al populației, actualizat 2023, cu modificările și completarile ulterioare.

În conformitate cu prevederile **OUG nr.195/2005**, aprobată prin **Legea nr. 265/2006** privind protecția mediului, cu modificările și completările ulterioare: -Art. 15 alin (2) lit a - *«Titularii proiectelor au obligaţia de a notifica autoritatea competentă pentru protecţia mediului dacă intervin elemente noi, necunoscute la data emiterii actelor de reglementare, precum şi asupra oricăror modificări ale condiţiilor care au stat la baza emiterii actelor de reglementare, înainte de realizarea modificării»;*

- Art. 21, alin.(4) ***”răspunderea pentru corectitudinea informaţiilor puse la dispoziţia autorităţilor competente pentru protecţia mediului şi a publicului revine titularului proiectului****”.*

**Pentru legalitatea si autenticitatea documentelor depuse la dosar se face raspunzator titularul proiectului.**

**Proiectul propus nu necesită parcurgerea celorlalte etape ale procesului de evaluare a impactului asupra mediului de evaluare adecvată și de evaluare asupra corpurilor de apă.**

**La finalizarea investiției titularul va notifica autoritatea competentă pentru protecția mediului, care va face un control de specialitate pentru verificarea respectării prevederilor Deciziei Etapei de Încadrare, conform art. 43, alin. (3) din Legea nr. 292/2018 privind evaluarea impactului anumitor proiecte publice și private asupra mediului.**

**Procesul-verbal de contatare întocmit se anexează și face parte integrantă din procesul-verbal la recepție la terminarea lucrărilor, conform art. 43, alin. (3) din Legea nr. 292/2018 privind evaluarea impactului anumitor proiecte publice și private asupra mediului.**

**După întocmirea procesului verbal de constatare a respectării tuturor condițiilor de realizare a proiectului, societatea care va desfășura activitatea în urma implementării acestuia, are obligația de a solicita și obține autorizația de mediu.**

Prezentul act nu exonerează de răspundere titularul, proiectantul şi/sau constructorul în cazul producerii unor accidente în timpul execuției lucrărilor sau exploatării acestora.

Nerespectarea prevederilor prezentei decizii a A.P.M. Brașov se sancționează conform prevederilor legale în vigoare.

Conform prevederilor Legii nr. 292/2018 :

 - anexa 5, art. 43, alin. (3) la finalizarea proiectelor publice și private care au făcut obiectul procedurii de evaluare a impactului asupra mediului, autoritatea competentă pentru protecția mediului care a parcurs procedura verifică respectarea prevederilor deciziei etapei de încadrare;

 - anexa 5, art. 43 alin. (4) procesul - verbal întocmit în situația prevăzută la alin. (3) se anexeaza și face parte integrantă din procesul - verbal de recepție la terminarea lucrărilor.

 - anexa 5, art. 34, alin. (1) titularul de proiect are obligația de a notifica în scris autoritatea competentă pentru protecţia mediului despre orice modificare sau extindere a proiectului survenită după emiterea deciziei etapei de încadrare, acordului de mediu și anterior emiterii aprobarii de dezvoltare;

 - anexa 5, art. 34, alin (2) notificarea prevazută la alin. (1), însoțită de raportul de verificare întocmit în conformitate cu prevederile art. 20 alin. (2) lit. a) din Legea nr. 292/2018 de catre verificatorul de proiecte atestat în condițiile legii pentru cerința esențiala D) igiena, sănătate și mediu înconjurator prevazută la art. 3 din Ordinul ministrului dezvoltării regionale și administrației publice nr. 2264/2018 sau dupa caz de punctul de vedere al autorității competente emitente a aprobării de dezvoltare conform art. 20 alin. (2) lit. b) din Legea nr. 292/2018, se depune în termen de 10 zile de la data apariției necesității modificării/extinderii;

 -art. 18, alin. (13 ) în cazul în care una dintre deciziile prevăzute la alin. (8) și (9) nu se emite în termen de 5 ani de la emiterea acordului de mediu, titularul proiectului este obligat să se adreseze autorității de mediu emitente în vederea confirmării faptului că acordul de mediu nu este depășit.

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor <LLNK 12004 554 12 2N1 0 47>Legii contenciosului administrativ nr. 554/2004, cu modificările şi completările ulterioare.

 Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

 Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

 Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 şi ale Legii contenciosului administrativ nr. 554/2004, cu modificările și completările ulterioare.

**DIRECTOR EXECUTIV,**

**Ciprian Marius BĂNCILĂ**

 **ȘEF SERVICIU A.A.A., ȘEF BIROU C.F.M.,**

 **Liliana Cristina COPACEA Mirela MOISĂ**

 **ÎNTOCMIT: ÎNTOCMIT:**

 **Consilier Adriana RĂILEANU Consilier Iulia ENE**